492 W. KULCZYNSKI. SPINNEN. 



fasciâ nigrà posteriore adeo dilatatâ, ut totam partem posteriorem scuti dorsualis (circiter a 

 medio spinarum mediarum) occupet. 



Gasteracantha variegata (Walck.). 



Plectana variegata Walckenaër, Hist. nat. des Insectes, Aptères, v. 2, 1841, p. 160. 



Gasteracantha variegata Thorell, Studi sui ragni Malesi e Papuani, v. 3, i88r, p. 25. 



Mânsinam, 12. V, femina. — Jendé (ins. Ron), 3. III, fem. et ex. non adultum. 

 Exemplum e Mânsinam scuto dorsuali abdominis (spinis exclusis) 6.6 mm longo, 11.8 

 lato, spinis mediis 1.7 longis, obscurius coloratum est quam exempla, quae descripsit T. THORELL: 

 palpi et pedes nigri sunt, illorum pars femoralis obscure badia, horum femora colorem rufum 

 non aut vix sentiunt, tibiae IV solae basi obscure nigro-badiae sunt; ocelli centrales posteriores 

 abdominis in fasciâ nigrà, in medio paulo coarctatâ, très postici medii in fasciâ nigrâ paulo 

 inaequali, usque ad marginem posticum scuti extensâ siti ; fasciae latérales posteriores, in 

 quibus positi sunt bini ocelli latérales postici, angustatae et recurvatae ocellum vicinum parvum 

 (tertium a lineà medià) amplectuntur, altéra earum marginem posticum scuti dorsualis attingit, 

 altéra paulo abbreviata est. — Exempla in insulà Ron lecta colore melius cum descriptione 

 THORELLII conveniunt et ex parte spinas abdominales longiores habent (spinae mediae in scuto 

 ca. il 1 /, lato usque ad 2.5 mm longae sunt). 



Gasteracantha ternatensis Thor. 



Gasteracantha Ternatensis Thorell, Studi sui ragni Malesi e Papuani, v. 3, 1887, p. 18. 

 Ternate, 26. VIII. 1903, femina. 



Spinae abdominis mediae in exemplo nostro unico circiter x \. z solum longiores sunt 

 quam basi latae; scutum dorsuale in longitudinem subplanum, in transversum fortiter con- 

 cavum. Epigyne scapo caret, cornea est, subplana, excepto margine postico; hic deflexus est 

 et in arcus duos modice recurvos fractus, qui in angulum latum coëunt: a parte anticâ inferiore 

 adspecta epigyne triangulum itaque format latum humile, cruribus paululo concavis. 



Spinae abdominis badiae, mediae basi purpureae ; dorsum abdominis macula nigrâ 

 ornatur ante ocellos marginales utrimque quatuor omnino aut maximam partem amplectenti, 

 ocellos anticos extimos attingenti (hic minus expressâ); in lateribus profunde excisa est haec 

 macula usque fere ad aream ocellorum mediorum, qui omnino in eâ siti sunt; pars maculae 

 posterior in ramos très divisa, latérales mediocriter latos, foras et rétro directos, usque ad 

 ocellos posticos penultimos pertinentes, et médium latum, pone recte truncatum, in cuius 

 margine postico siti sunt ocelli postici très medii. 



Gasteracantha papuana Thor. 



Gasteracantha Papuana Thorell, Studi sui ragni Malesi e Papuani, v. 3, 1881, p. 15. 



Feminae adultae non aut non multo maiores sunt quam exemplum iuvenile, quod 

 descripsit T. THORELL 1. c, 6 — 7 mm longae, cephalothorace 2.4 — 2.8 lato, abdomine 4.5 — 5.3 

 longo, eius scuto dorsuali 4 — 5 longo, 9 — 11 lato (spinis exclusis). Pars cephalica pone oculos 

 paene laevis. Area oculorum mediorum forma paulo variât, ex. gr. ante 0.29, 0.34, 0.34, pone 

 0.45, 0.48, 0.43 lata est, 0.37, 0.42, 0.39 longa; oculi antici medii modo fere diametro suâ, 

 modo parum plus quam radio inter se distant. In exemplis nostris omnibus scutum dorsuale 



